<classify> Akizungumza na gazeti hili, Atupele aliyelelewa Yanga kabla ya kuhamia Coastal Union ya Tanga, alisema alijiwekea lengo la kuzisumbua safu za ulinzi za Simba na Yanga, jambo ambalo amefanikiwa kwa asilimia zote.Nimefanikiwa kuzifunga Simba na Azam, pia kuisumbua vilivyo ngome ya Yanga na kuisababishia penalti, ila alichobaini ni utofauti wa kipato tu na siyo kwamba wana uwezo wa kutisha. Ukitaja jina la beki Pascal Wawa wa Azam, Juuko Murshid wa Simba na Kelvin Yondan wa Yanga, unaweza ukaogopa kujituma, lakini mimi niliweka dhamira kuhakikisha naonesha uimara wangu, alisema Atupele.Alisema aliamua kuthubutu kuwasumbua mabeki wa timu hizo tatu baada ya kuona mshambuliaji wa Yanga, Donald Ngoma ana mwili kama wake na anaaminika kwa kusumbua mabeki na wanafanikiwa kupata matokeo mazuri. Pia alisema ameamini kila kitu ni kujaribu na siyo kuogopa, kwani ameona mafanikio yake na walimkaba kwa shida.Ndanda FC, ina pointi 34 ikiwa imesalia na mchezo mmoja wa kufunga pazia dhidi ya Mbeya City yenye pointi sawa na zao, zote zikiwa zimejihakikishia kubaki Ligi Kuu msimu ujao.  <topic>: MICHEZO 